CELEX: 32014D0513
Language: sk
Date: 2014-07-31 00:00:00
Title: 2014/513/EÚ: Vykonávacie rozhodnutie Komisie z  31. júla 2014 , ktorým sa mení príloha k vykonávaciemu rozhodnutiu 2014/178/EÚ, pokiaľ ide o oblasti v Litve, Lotyšsku a Estónsku podliehajúce obmedzeniam z dôvodu afrického moru ošípaných [oznámené pod číslom C(2014) 5583]  Text s významom pre EHP

2.8.2014   
            
            
               SK
            
            
               Úradný vestník Európskej únie
            
            
               L 231/7
            
         VYKONÁVACIE ROZHODNUTIE KOMISIE
   z 31. júla 2014,
   ktorým sa mení príloha k vykonávaciemu rozhodnutiu 2014/178/EÚ, pokiaľ ide o oblasti v Litve, Lotyšsku a Estónsku podliehajúce obmedzeniam z dôvodu afrického moru ošípaných
   
      
         [oznámené pod číslom C(2014) 5583]
      
   
   (Text s významom pre EHP)
   
      (2014/513/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúca sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (3), a najmä na jej článok 4 ods. 3,
   keďže:
   
               (1)
            
            
               Vykonávacím rozhodnutím Komisie 2014/178/EÚ (4) sa stanovujú opatrenia na kontrolu zdravia zvierat v súvislosti s africkým morom ošípaných v určitých členských štátoch. V prílohe k uvedenému rozhodnutiu sa vytyčujú a uvádzajú určité oblasti diferencované podľa úrovne rizika na základe epidemiologickej situácie. Tento zoznam zahŕňa určité oblasti Talianska, Poľska, Litvy a Lotyšska.
            
         
               (2)
            
            
               V Lotyšsku sa 26. júna 2014 zistila prítomnosť afrického moru ošípaných u divo žijúcich a domácich ošípaných. Pravdepodobným zdrojom zavlečenia vírusu afrického moru ošípaných sú susediace tretie krajiny, ktoré oznámili výskyt tejto choroby. Niekoľko výskytov ohnísk choroby u domácich ošípaných bolo oznámených v blízkosti hranice Lotyšska s tretími krajinami a v tej istej oblasti, do 30 km od tejto hranice, boli zistené prípady u divo žijúcich ošípaných (diviakov). Okrem toho bolo v Lotyšsku blízko hranice s Estónskom oznámených viacero výskytov ohniska u domácich ošípaných a niekoľko prípadov u divo žijúcich ošípaných. Nové zistenia oznámila aj Litva, najmä jeden výskyt ohniska v chove ošípaných vo východnej časti krajiny.
            
         
               (3)
            
            
               Pri posudzovaní rizika, ktoré predstavuje situácia v oblasti zdravia zvierat v Litve, Lotyšsku a susediacich tretích krajinách, by sa mal zvažovať vývoj súčasnej epidemiologickej situácie. S cieľom zamerať opatrenia na kontrolu zdravia zvierat a zabrániť šíreniu tejto choroby, ako aj zabrániť akémukoľvek zbytočnému narušeniu obchodu v rámci Únie a vyhnúť sa neodôvodneným prekážkam obchodu s tretími krajinami by sa úniový zoznam oblastí, na ktoré sa vzťahujú opatrenia na kontrolu zdravia zvierat stanovené vo vykonávacom rozhodnutí 2014/178/EÚ, mal zmeniť a mala by sa v ňom zohľadniť súčasná situácia v oblasti zdravia zvierat, pokiaľ ide o uvedenú chorobu v Litve a Lotyšsku.
            
         
               (4)
            
            
               Je preto nevyhnutné zmeniť prílohu k vykonávaciemu rozhodnutiu 2014/178/EÚ, aby sa do nej zahrnuli príslušné oblasti Litvy, Lotyšska a Estónska.
            
         
               (5)
            
            
               Vykonávacie rozhodnutie 2014/178/EÚ by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu 2014/178/EÚ sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 31. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. ES L 18, 23.1.2003, s. 11.
   
      (4)  Vykonávacie rozhodnutie Komisie 2014/178/EÚ z 27. marca 2014 o opatreniach na kontrolu zdravia zvierat v súvislosti s africkým morom ošípaných v určitých členských štátoch (Ú. v. EÚ L 95, 29.3.2014, s. 47).
   
      PRÍLOHA
      Príloha k vykonávaciemu rozhodnutiu 2014/178/EÚ sa mení takto:
      
                  1.
               
               
                  Časť I sa mení takto:
                  
                              a)
                           
                           
                              Položka týkajúca sa Lotyšska sa nahrádza takto:
                              „3.   Lotyšsko
                              
                              Tieto oblasti v Lotyšsku:
                              
                                           
                                       
                                       
                                          Celý okres (novads) Mazsalaca.
                                       
                                    
                                           
                                       
                                       
                                          Celý okres (novads) Aloja.
                                       
                                    
                                           
                                       
                                       
                                          Celý okres (novads) Kocēni a mesto (pilsēta) Valmiera.
                                       
                                    
                                           
                                       
                                       
                                          Celý okres (novads) Priekuļi.
                                       
                                    
                                           
                                       
                                       
                                          V okrese (novads) Rauna obec (pagasts) Rauna.
                                       
                                    
                                           
                                       
                                       
                                          Celý okres (novads) Smiltene.
                                       
                                    
                                           
                                       
                                       
                                          Celý okres (novads) Ape.
                                       
                                    
                                           
                                       
                                       
                                          V okrese (novads) Ludza obce (pagasti) Cirma, Pureņi, Ņukši, Isnauda, Pilda, Nirza a Briģi.
                                       
                                    
                                           
                                       
                                       
                                          Celý okres (novads) Cibla.
                                       
                                    
                                           
                                       
                                       
                                          V okrese (novads) Rēzekne obce (pagasti) Stoļerova, Griškāni, Čornaja, Lūznava, Malta, Feimaņi, Silmala, Ozolaine, Ozolmuiža a Sakstagala.
                                       
                                    
                                           
                                       
                                       
                                          V okrese (novads) Viļāni obce (pagasti) Sokolki a Viļāni.
                                       
                                    
                                           
                                       
                                       
                                          V okrese (novads) Riebiņi obce (pagasti) Riebiņi, Rušona, Silajāņi, Galēni a Stabulnieki.
                                       
                                    
                                           
                                       
                                       
                                          Celý okres (novads) Preiļi.
                                       
                                    
                                           
                                       
                                       
                                          V okrese (novads) Līvāni obec (pagasts) Sutri.
                                       
                                    
                                           
                                       
                                       
                                          Celý okres (novads) Vārkava.
                                       
                                    
                                           
                                       
                                       
                                          V okrese (novads) Daugavpils obce (pagasti) Dubna, Višķi, Ambeļi, Biķernieku, Naujene, Saliena, Vecsaliena, Skrudaliena, Demene, Laucesa, Tabore, Maļinova, Kalupe a Vabole.“
                                       
                                    
                        
                              b)
                           
                           
                              Dopĺňa sa táto položka týkajúca sa Estónska:
                              „4.   Estónsko
                              
                              Tieto oblasti v Estónsku:
                              
                                           
                                       
                                       
                                          V kraji (maakond) Viljandi obce (vald) Karksi a Abja (vrátane mesta Moisakula).
                                       
                                    
                                           
                                       
                                       
                                          V kraji (maakond) Valga obce (vald) Põdrala, Helme, Puka, Hummuli, Õru, Palupera, Otepää, Tõlliste, Karula, Taheva a Sangaste, ako aj mestá (linn) Valga a Tõrva.
                                       
                                    
                                           
                                       
                                       
                                          V kraji (maakond) Võru obce (vald) Urvaste, Antsla, Mõniste a Varstu.“
                                       
                                    
                        
                              c)
                           
                           
                              Položka týkajúca sa Litvy sa nahrádza takto:
                              „1.   Litva
                              
                              Tieto oblasti v Litve:
                              
                                           
                                       
                                       
                                          V kraji (apskritis) Marijampolė samosprávne okresy Kalvarija, Marijampolė a Kazlų Rūda.
                                       
                                    
                                           
                                       
                                       
                                          V kraji (apskritis) Kaunas samosprávne okresy Prienai a Birštonas.
                                       
                                    
                                           
                                       
                                       
                                          V kraji (apskritis) Vilnius samosprávne okresy Trakai, Elektrėnai, mesto Vilnius, Vilnius a Švenčionys.
                                       
                                    
                                           
                                       
                                       
                                          V kraji (apskritis) Utena samosprávne okresy Molėtai, Utena, Zarasai a Visaginas.“
                                       
                                    
                        
            
                  2.
               
               
                  V časti II sa položka týkajúca sa Lotyšska nahrádza takto:
                  „3.   Lotyšsko
                  
                  Tieto oblasti v Lotyšsku:
                  
                               
                           
                           
                              Celý okres (novads) Rūjiena.
                           
                        
                               
                           
                           
                              V okrese (novads) Naukšēni obec (pagasts) Ķoņi.
                           
                        
                               
                           
                           
                              V okrese (novads) Burtnieki obce (pagasti) Vecate, Matīši, Burtnieki a Valmiera.
                           
                        
                               
                           
                           
                              Celý okres (novads) Beverīna.
                           
                        
                               
                           
                           
                              V okrese (novads) Valka obce (pagasti) Vijciems a Zvārtava.“
                           
                        
            
                  3.
               
               
                  Časť III sa nahrádza takto:
                  „ČASŤ III
                  1.   Taliansko
                  
                  Tieto oblasti v Taliansku:
                  
                               
                           
                           
                              Všetky oblasti Sardínie.
                           
                        2.   Lotyšsko
                  
                  Tieto oblasti v Lotyšsku:
                  
                               
                           
                           
                              Celý okres (novads) Zilupe.
                           
                        
                               
                           
                           
                              V okrese (novads) Ludza obce (pagasti) Rundēni a Istra.
                           
                        
                               
                           
                           
                              V okrese (novads) Rēzekne obce (pagasti) Puša, Mākoņkalns a Kaunata.
                           
                        
                               
                           
                           
                              Celý okres (novads) Dagda.
                           
                        
                               
                           
                           
                              Celý okres (novads) Aglona.
                           
                        
                               
                           
                           
                              Celý okres (novads) Krāslava.
                           
                        
                               
                           
                           
                              V okrese (novads) Valka obce (pagasti) Kārķi, Ērģeme a Valka.
                           
                        
                               
                           
                           
                              Celý okres (novads) Strenči.
                           
                        
                               
                           
                           
                              V okrese (novads) Burtnieki obce (pagasti) Ēvele a Rencēni.
                           
                        
                               
                           
                           
                              V okrese (novads) Naukšēni obec (pagasts) Naukšēni.
                           
                        3.   Litva
                  
                  Táto oblasť v Litve:
                  
                               
                           
                           
                              V kraji (apskritis) Utena samosprávny okres Ignalina.“